**Bertha Swirles, Lady Jeffreys** (1903–1999) var en engelsk fysiker og akademisk og vitenskapelig forfatter, som forsket på kvanteteori. Hun var tilknyttet Girton College ved University of Cambridge som student og stipendiat i over 70 år.

Liv og virke
------------

Bertha Swirles ble født i Northampton i 1903. Hennes mor Harriett Blaxley (født rundt 1873) var en barneskolelærer, og hennes far William Alexander Swirles (f. 1878) var en lærselger. Hun gikk på Northampton School for Girls. I 1921 begynte Swirles ved Girton College for å studere matematikk, og tok oppnådde en «First Class Honours». Hun ble forskerstudent i kvanteteori delvis under Ralph Fowler ved University of Cambridge som samtidig også veiledet Paul Dirac og Subrahmanyan Chandrasekhar. Hun bidro også med forskning ved universitetet i Göttingen under Max Born og Werner Heisenberg.

I 1929 fikk Swirles sin doktorgrad. På dette tidspunktet var Swirles assistentlektor ved University of Manchester. Hun oppnådde lignende lærerstillinger ved University of Bristol og deretter ved Imperial College (den gang Royal College of Science) i London på 1930-tallet. Hun kom tilbake til Girton College i 1938 som matematikk-foreleser og stipendiat ved høyskolen. Hun fortsatte sin forskning på kvanteteori, men utvidet også arbeidet til å omfatte seismologi. I 1949 ble hun studiedirektør for matematikk ved Girton, en stilling hun hadde til 1969. I denne rollen støttet og utviklet hun undervisningen i matematikk retet mot kvinner.

I 1940 giftet Swirles seg med matematikeren Harold Jeffreys og fikk tittelen Lady Jeffreys da han ble utnevnet til ridder i 1953.

Swirles likte musikk, og var en dyktig pianist og cellist.

Swirles døde i Cambridge 18. desember 1999 av et slag.

Anerkjennelse
-------------

Hun var president i Mathematical Association i 1969.

Hun mottok æresgrader ved Open University og University of Saskatchewan.

I 2016 godkjente styret ved University of Cambridge bruken av Swirles navn for å markere «Swirles Court», som er et område som består av 325 studentrom.

Bibliografi
-----------

### Bøker

* Sir Harold Jeffreys og Bertha Swirles (Lady Jeffreys), *Methods of Mathematical Physics*, tredje reviderte utgave (Cambridge University Press, 1956 — gjengitt 1999). Denne boken, først utgitt i 1946, blir ofte referert til som *Jeffreys & Jeffreys*. ,ISBN 978-0-521-66402-8 .

### Biografiske skisser av Bertha Swirles

* Bertha Swirles, *John Arthur Gaunt (1904-1944)*, Notes and Records of the Royal Society of London, Vol. **44**, nr. 1, s. 73–79 (1990).
* Bertha Swirles, *Reminiscences and Discoveries: Harold Jeffreys fra 1891 til 1940*, Notes and Records of the Royal Society of London, Vol. **46**, nr. 2, s. 301–308 (1992).

*

Referanser
----------

1. 1 2 3  «Jeffreys, Sir Harold (1891–1989), geophysicist». *Oxford Dictionary of National Biography* **(engelsk)**. doi:10.1093/ref:odnb/9780198614128.001.0001/odnb-9780198614128-e-40027. Besøkt 12. mars 2024.
2. 1 2  Administrator. «Street Naming». Besøkt 8. mars 2017.
3. 1 2 3 4 5  Williams, R. M. (22 December 1999). «Obituary: Bertha Jeffreys». *The Independent*. Besøkt 26 October 2012.  Sjekk datoverdier i `|besøksdato=, |dato=` (hjelp)
4. ↑  «Presidents of the Association». Mathematical Association. Besøkt 6. oktober 2018.

Kilder
------

Nekrologer
* RM Williams, *Nekrolog: Bertha Jeffreys*, The Independent (London), onsdag 22. desember 1999.
* Mary Walmsley, *Lady Jeffreys 1903-1999*, The Mathematical Gazette, Vol. **84**, nr. 500, s. 321–323 (2000).
* JA Hudson, *Lady Bertha Swirles, 1903-1999*, Astronomy &amp; Geophysics, Vol. **41**, nr. 3. 36-37 (2000).

Eksterne linker
---------------

* O’Connor, John og Robertson, Edmund F. «Bertha Swirles». *MacTutor History of Mathematics archive*. Universitetet i St. Andrews. CS1-vedlikehold: Flere navn: forfatterliste (link)

* CWP at UCLA: Bertha Swirles, Lady Jeffreys
* Portrait by Julia Hedgecoe, 19 March 1998, National Portrait Gallery, London.